CELEX: 62010TN0110
Language: mt
Date: 2010-03-08 00:00:00
Title: Kawża T-110/10: Rikors ippreżentat fit- 8 ta’ Marzu 2010 — Insula vs Il-Kummissjoni

22.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 134/40
            
         Rikors ippreżentat fit-8 ta’ Marzu 2010 — Insula vs Il-Kummissjoni
   (Kawża T-110/10)
   2010/C 134/68
   Lingwa tal-kawża: il-Franċiż
   
      Partijiet
   
   
      Rikorrent: Conseil scientifique international pour le développement des îles (Insula) (Pariġi, Franza) (rappreżentanti: J.-D. Simonet u P. Marsal, avukati)
   
      Konvenuta: Il-Kummissjoni Ewropea
   
      Talbiet tar-rikorrent
   
   
               —
            
            
               tiddikjara r-rikors ammissibbli u fondat;
            
         
               —
            
            
               tiddikjara li t-talba tal-Kummissjoni li tingħata lura s-somma ta’ EUR 84 120 hija infondata u, għaldaqstant, tikkundanna lill-Kummissjoni sabiex toħroġ nota ta’ kreditu għall-ammont ta’ EUR 84 120;
            
         
               —
            
            
               tiddikjara li għall-finijiet tal-proċedura bil-miktub u orali, ir-rikors għandu jiġi magħqud, minħabba li din il-kawża hija relatata, mal-Kawża T-366/09;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Bir-rikors preżenti, ibbażat fuq klawżola ta’ arbitraġġ, ir-rikorrent jitlob lill-Qorti Ġenerali sabiex tikkonstata n-nuqqas ta’ konformità tan-nota ta’ debitu tat-28 ta’ Jannar 2010, li biha l-Kummissjoni tordna, wara rapport ta’ verifika tal-OLAF, l-irkupru tal-ħlasijiet bil-quddiem mogħtija lir-rikorrent, mal-klawżoli tal-kuntratt EL HIERRO (NNE5/2001/950) konkluż fil-kuntest ta’ programm speċifiku ta’ riċerka u żvilupp tekonoloġiku u ta’ dimostrazzjoni fuq l-Enerġija, l-Ambjent u l-Iżvilupp sostenibbli.
   Ir-rikorrent jinvoka żewġ motivi.
   Permezz tal-ewwel motiv, huwa jikkontesta l-eżiġibbiltà tal-kreditu invokat mill-Kummissjoni wara l-verifika li saret fl-2005.
   Permezz tat-tieni motiv, huwa jsostni li l-Kummissjoni, bil-ħruġ tan-nota ta’ debitu l-ġdida, tikser l-obbligi kuntrattwali tagħha li ma jippermettulhiex iktar li, sitt snin wara l-aħħar ħlas li sar lil Insula u fin-nuqqas ta’ notifika minn naħa tagħha fit-terminu previst mill-kuntratt, titlob dokumenti ta’ sostenn addizzjonali.